6 सितंबर को होंगे JNU के छात्रसंघ चुनाव, इस बार इन मुद्दों पर उम्मीदवार ठोंक रहे हैं ताल  
6 सितंबर को होंगे छात्रसंघ के चुनाव 
8 सितंबर को घोषित होंगे परिणाम 
अलग-अलग मुद्दों पर लड़ा जा रहा है चुनाव
जवाहरलाल नेहरू विश्वविद्यालय (JNU) में छात्र संघ के चुनाव 6 सितंबर को होंगे और इसके परिणाम दो दिन बाद घोषित किये जाएंगे. चुनाव समिति ने बताया कि मतदान दो चरणों में सुबह साढ़े नौ बजे से दोपहर एक बजे तथा दोपहर ढाई बजे से शाम साढ़े पांच बजे तक होगा. मतगणना (JNU Student Union Election) उसी दिन रात नौ बजे से की जाएगी. चुनाव परिणाम 8 सितंबर को घोषित किया जाएगा. आपको बता दें कि इस बार लेफ्ट यूनिटी की तरफ से आईशी घोष अध्यक्ष पद की उम्मीदवार हैं. तो वहीं, एबीवीपी ने मनीष जांगिड़ को अध्यक्ष पद के लिए मैदान में उतारा है. इसी तरह, एनएसयूआई की तरफ से प्रशांत कुमार, बापसा की तरफ से जितेंद्र सुना, छात्र राजद की तरफ से प्रियंका भारती अध्यक्ष पद पर ताल ठोंक रही हैं. आपको बता दें कि चुनाव से पहले राजद, बापसा और एनएसयूआई के बीच गठबंधन की चर्चा थी लेकिन कई चरणों की बातचीत के बाद कोई नतीजा नहीं निकला. इसके बाद पार्टियों ने अकेले-अकेले चुनाव लड़ने का फैसला किया है.